**Записник са ДРУГЕ седнице Савета родитеља, одржане 25.11.2021.године у 18. 00 сати са следећим:**

Дневним редом:

1.Извештај о успеху и владању ученика на крају првог класификационог периода,

2.Предлог за област самовредновања рада школе у овој школској години и учешће родитеља,

3.Постигнућа ученика осмих разреда на завршном испиту-мала матура,

4. Упознавање родитеља са програмом инклузивног образовања и обухваћеношћу деце,

5.Предлог о висини накнаде за бригу о деци током евентуалне реализације екскурзије и наставе у природи,

6. Избор комисије за избор најповољнијег понуђача за фотографисање ученика школе,

7. Одговори на питања родитеља

1.

Након прочитаног дневног реда уследила је прозивка присутних чланова савета родитеља од стране председника Савета родитеља Драгише Ђурића. Констатовнао је присуство 23 члана. Присутни чланови су гласали за дневни ред и усвојили су га једногласно.

По првој тачки дневног реда уводно излагање имала је педагог школе Гордана Марковић-Сакић изневши податке о успеху и владању за сваки разред и одељење на првом класификационом периоду.

Од 1-4 разреда укупно има 304 ученика

1.разред, 95 ученика ( 4 одељења ) сви описно оцењени

2. разред, 68 ученика ( 3 одељења ) сви оцењени, сви имају примерно владање

3.разред, 78 ученика ( 3 одељења ) сви оцењени, укупно 3 слабе оцене, сви имају примерно владање

4. разред, 63 ученика ( 3 одељења ) сви оцењени, укупно 1 слаба, 2 ученика имају појачан васпитни рад

5. разред, 91 ученик ( 4 одељења ) сви оцењени, нема слабих, 9 опомена ОС, 2 УОС

6. разред, 104 ученика ( 4 одељења ), сви оцењени, 8 ученика има 8 слабих оцена, 4 ООС, 3 УОС

7. разред, 90 ученика, ( 4 одељења ) сви оцењени, 6 ученика има 13 слабих оцена, 4 УОС, 7 ООС

8.разред, ученика, ( 3 одељења ) сви оцењени, 8 ученика има 8 слабих оцена, сви имају примерно владање

Укупно од 1-8 разреда је 674 ученика, 32 ученика има 40 слабих оцена, 20 ООС, 6 УОС, 16 има појачан васпитни рад.

У односу на прошлу годину значајно је повећан број васпитних мера које су резултат повећане агресије и дисциплинских преступа ученика.

За реч се јавио представник одељења 6-3, Андрић Александар који је дискутовао али и постављао питања на која је тражио одговор. Сматра да у сваком одељењу постоје по 2-3 проблематична ученика, да они уносе немир у одељење, да одређен број наставника уопште не реагује на те ученике, да се одуговлачи са казнама за те ученике, да се остала деца плаше поступака деце која показују агресивност и асоцијално понашање. Истакао је да понашање ученика има директну везу са успехом те деце, те да су они по правилу и лоши ђаци, са успехом који је такође незадовољавајући. Поставио је питање: Како је могуће да се родитељ не одазове позиву у случају недисциплине свог детета? Зашто такви ученици који током школске године имају негативан успех на крају завршавају разред и свесно се пропуштају у наредни. Констатује да већина родитеља такве деце не желе да сарађују и да таква ситуација још више отежава могућност решавања проблема.

Гордана Марковић-Сакић се јавила за реплику, истакавши да се слаже са ставовима родитеља али да механизми које поседује школа јесу само: ДКР, појачан васпитни рад, обавештавање установа за социјални рад. Такође је истакла да након писменог захтева, родитељ мора да дође у школу и да су сви до сада позивани родитељи дошли и одазвали се позиву. **Истиче да је ОС задужен за све ситуације у одељењу и да од њега и његовог приступа доста зависи решавање евентуалних проблема и ситуација у вези са дисциплином.**

У дискусију се поново укључио Андрић Александар и поставио питање: Која је законска обавеза родитеља да дође и утиче на понашање своје деце?

Гордана Марковић-Сакић одговорила је да родитељ може рецимо да присуствује часовима и да на тај начин контролише своје дете на часу; може се обавестити и Центар за социјални рад са мишљењем да се родитељ не труди довољно око свог детета, да у том случају могу 2 пута да долазе у посету стручњаци из Центра за социјални рад и да проверавају и надгледају читав процес.

Директорка, Весна Панић придружила се дискусији са ставом да је нови правилник о васпитно-дисциплинској одговорности много јаснији,прецизнији и повољнији за школу са тачно наведеним ситуацијама у којима се школа обраћа институцијама. Слаже се да васпитни део не може без родитеља, да су они неизоствни део васпитног процеса и да је ОС прва тачка којој родитељи треба да се обрате и крену у решавање проблема.

**Андрић Александар је закључио ову тачку дневног реда да треба стално притискати неодговорне родитеље, натерати их да сарађују, вршити едукацију родитеља у циљу даљег побољшања васпитно-образовног процеса.**

2.

Директорка Весна Панић саопштила је да ће у овој школској години области самовредновања бити Планирање, програмирање и извештавање. Биће спремљени упитници за родитеље, ученике, наставнике да би се добила потпунија слика стања школе у циљу даљег предузимања акционог плана у процесу напретка установе.

3.

Ова тачка дневног реда није ни отварана јер не постоје подаци, односно нису достављени школи који се односе на постигнућа ученика са мале матуре.

4.

Гордана Марковић-Сакић узела је реч по овој тачки дневног реда и истакла да инклузија уствари индивидуално прилагођавање рада сваком детету у односу на његове потребе. Истовремено, истакла је да је скоро немогуће у оваквим условима применити напред наведено, али да постоје и други начини да се у највећој мери задовоље потребе свих ученика. Наиме, ради се о индивидуализацији односно прилагођавању метода и програма рада понаособ за сваког учеиика из предмета за који се указала потреба за таквим начином рада. Укупан број ученика који су обухваћени оваквом наставом је 8.

-ИОП 1 нема ученика обухваћених оваквом наставом

-ИОП 2 ( 2 ученика )-мењају се комплетно сви исходи из свих предмета

-ИОП 3 ( 2 ученика )-предмет математика на основу процене самог наставника када је у питању избор ученика

Гордана Марковић-Сакић нагласила је да постоје и уџбеници за инклузивну наставу, да је тиме доста олакшано и планирање наставе и истовремено њено извођење. Нагласила је појачану сарадњу са родитељима као једини начин да овај процес да одређене резултате у напретку поменуте деце.

5.

Директока Весна Панић саопштила је да ако екскурзије и рекреативне наставе које су одређене планом и програмом школе буду изведене у наредном периоду, да се мора у процесу припреме документације утврдити и цена накнаде за учитеље и наставнике као пратиоце деце.

Поставила је питање да ли треба цену надокнаде мењати ( претходних школских година износила је 700 дин.бруто, око 500 дин.нето ) или да се задржи постојеће висина надокнаде.

Реч су узели родитељи Андрић, Грујичић, Стојановић који су понаособ констатовали да је тренутна цена надокнаде ниска, да то није примерено ни времену ни тежини ангажовања наставника и учитеља у току извођења екскурзије и наставе у природи. Истовремено су нагласили да је мало незгодно да они предлажу суму за надокнаду и поставили су питање Ко плаћа порез у разлици између бруто и нето цене надокнаде? Након добијеног одговора од стране Гордане Грујичић Зарин .стављена су 2 предлога на гласање.

1. предлог односио се на суму од 1200, 00 дин.бруто, с тим да нето износ буде око 1000,00 дин.
2. предлог односио се на суму од 1000,00 дин. бруто, с тим да нето износ буде око 800,00 дин.

Предлози су стављени на гласање и за први предлог гласало је 4 родитеља, а за други 19 родитеља**. Већином гласова установљена је накнада за наставнике и учитеље током извођења екскурзија и рекреативне наставе у износу од 1000.00 бруто износу.**

Гордана Грујичић предложила је да се раније распишу набавке ради повећања већег броја рата када су у питању плаћања родитеља екскурзија и рекреативне наставе.

Директорка Весна Панић одговорила је да ће школа благовремено расписати јавну набавку и да не може ни много раније јер се дешавало да услед прераног расписивања и неповољне епидемиолошке ситуације да се оне поништавају и да се мора водити рачуна о оптималним роковима кад су у питању јавне набавке.

6.

Директорка Весна Панић предложила је формирање комисије родитеља која ће учестовати у раду **око избора фотографа. Предлогом родитеља у комисију чине следећи родитељи:**

1. **Вера Стојаковић 1-2**
2. **Горица Марковић 4-3**
3. **Милан Кулезић 8-1**

 У наредном периоду биће накандано заказан састанак ове комисије.

7.

 Вера Стојановић поставила је питање:“ Да ли постоји могућност реализације новогодишњег базара?“

 Директока Весна Панић одговорила је да ће бити нешто припремљено за Нову годину, али то неће бити прави новогодишњи базар услед епидемиолошке ситуације и мера које морају

 да се спроведу. У сваком случају неће бити масовног окупљања али ће се наћи неки модел да задовољи и ученике уз поштовање свих препоручених мера.

Родитељ Владимир Стефановић је упутио захтев градској управи за реализацију безбедносног проблема при доласку деце у школу из улице Италијанских добровољаца. Наиме, због недостатка паркинга при доласку у школу, изградње зграда у околини, непрописно паркираних аутомобила, немаром комуналних служби и полиције, родитељ је упитао- Да ли школа може да обезбеди сигурнији прилаз и на тај начин реши овај проблем?

Родитељ је на постављено питање добио одговор од Комуналне инспекције којој се обратио. Међутим, школа нема никакве ингеренције на питањима која су достављена Градској управи , али школа може само да укаже на проблеме што ће надлежно министарство, град или комунална служба убудуће решавати. Једно од решења јесте ригорозно кажњавање непрописно паркираних возила која закрчују безбедан прилаз јер су веома често парикрана и на самим тротоарима.

Вера Стојаковић поставила је питање : Зашто се диже рампа за улаз у двориште школе? Нагласила да се тиме спречава нормално довожење хране за боравак, омета кретање ученика и њихових родитеља, возила су паркирана на површини предвиђеној за безбедно кретање деце и њихову игру.

Директорка Весна Панић одговорила је да ће проблем већ од сутра бити решен и да ће се строго водити рачуна о употреби рампе сходно интересима школе, деце и родитеља.

8.

Под тачком разно предложено је и да родитељ Александар Андрић буде прикључен раду Тима за професионалну оријентацију. Сви родитељи су се сложили са датим предлогом.

Састанку је присуствовало 23 родитеља. Одељењске заједнице 4-1, 6-1, 7-1,7-3 и 8-2 нису имале своје представнике.

Састанак је завршне у 19.15 минута

Записник водио и саставио

 Горан Ђурић:

------------------------------